CELEX: 32011R0879
Language: lt
Date: 2011-09-02 00:00:00
Title: 2011 m. rugsėjo 2 d. Komisijos įgyvendinimo reglamentas (ES) Nr. 879/2011, kuriuo iš dalies keičiamos Tarybos reglamento (ES) Nr. 57/2011 nuostatos dėl ICES IIIa zonoje ir ICES IIa ir IV zonų Sąjungos vandenyse sužvejojamo norveginių menkučių ir susijusios priegaudos kiekio apribojimų

3.9.2011   
            
            
               LT
            
            
               Europos Sąjungos oficialusis leidinys
            
            
               L 228/6
            
         KOMISIJOS ĮGYVENDINIMO REGLAMENTAS (ES) Nr. 879/2011
   2011 m. rugsėjo 2 d.
   kuriuo iš dalies keičiamos Tarybos reglamento (ES) Nr. 57/2011 nuostatos dėl ICES IIIa zonoje ir ICES IIa ir IV zonų Sąjungos vandenyse sužvejojamo norveginių menkučių ir susijusios priegaudos kiekio apribojimų
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. sausio 18 d. Tarybos reglamentą (ES) Nr. 57/2011, kuriuo 2011 metams nustatomos tam tikrų žuvų išteklių ir žuvų išteklių grupių žvejybos galimybės, taikomos ES vandenyse žvejojantiems laivams ir kai kuriuose ES nepriklausančiuose vandenyse žvejojantiems ES laivams (1), ypač į jo 5 straipsnio 4 dalį,
   kadangi:
   
               (1)
            
            
               Reglamento (EB) Nr. 57/2011 IA priede nustatytas nulinis leidžiamas sužvejoti norveginių menkučių ir susijusių rūšių kiekis ICES IIIa zonoje ir ICES IIa ir IV zonų Sąjungos vandenyse;
            
         
               (2)
            
            
               remdamasis per 2011 m. pirmąjį pusmetį sukaupta moksline informacija, Žuvininkystės mokslo, technikos ir ekonomikos komitetas praneša, kad 2011 metais sužvejotas ne didesnis kaip 6 000 tonų kiekis prilygtų 0,02 žuvų mirtingumui dėl žvejybos, todėl tikimasi, kad išteklių kiekis liks didesnis už prevencines ribas;
            
         
               (3)
            
            
               norveginės menkutės – tai Šiaurės jūros ištekliai, kuriais dalijamasi su Norvegija, bet kurių šiuo metu abi Šalys bendrai nevaldo; šiame reglamente nustatytos priemonės turėtų atitikti konsultacijų su Norvegija, vykdytų pagal 2010 m. gruodžio 3 d. Europos Sąjungos ir Norvegijos konsultacijų žuvininkystės klausimais išvadų suderinto protokolo nuostatas, rezultatus;
            
         
               (4)
            
            
               todėl reikėtų nustatyti, kad iš 6 000 tonų ICES IIIa zonoje ir ICES IIa ir IV zonų Sąjungos vandenyse sužvejojamų norveginių menkučių kiekio Sąjungos dalis yra 75 %;
            
         
               (5)
            
            
               žvejojant norvegines menkutes, kaip priegauda sužvejojamos juodadėmės menkės ir paprastieji merlangai. Todėl reikėtų, kad ši priegauda būtų įskaičiuota į valstybėms narėms skirtas norveginių menkučių ir susijusių rūšių kvotas, tačiau, kad būtų išvengta pernelyg didelio sužvejoto kiekio, šių rūšių gali būti sužvejota ne daugiau nei 5 % viso kiekio;
            
         
               (6)
            
            
               todėl reikėtų atitinkamai iš dalies pakeisti Reglamento (ES) Nr. 57/2011 IA priedą;
            
         
               (7)
            
            
               norveginė menkutė – trumpai gyvenančių žuvų rūšis. Todėl, siekiant užtikrinti nenutrūkstamą žvejybą, nauji leidžiamo sužvejoti žuvų kiekio apribojimai turėtų įsigalioti kuo greičiau. Todėl šis reglamentas turėtų įsigalioti kitą dieną po jo paskelbimo;
            
         
               (8)
            
            
               šiame reglamente numatytos priemonės atitinka Žuvininkystės ir akvakultūros vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 57/2011 IA priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. rugsėjo 2 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 24, 2011 1 27, p. 1.
   
      PRIEDAS
      Reglamento (ES) Nr. 57/2011 IA priede norveginių menkučių ir susijusios priegaudos ištekliams ICES IIIa zonoje ir ICES IIa ir IV zonų Sąjungos vandenyse skirtas įrašas pakeičiamas taip:
      
         
                     
                                 „Rūšis
                              
                              
                                 :
                              
                              
                                 Norveginė menkutė ir susijusi priegauda
                                 
                                    Trisopterus esmarki
                                 
                              
                           
                  
                     
                                 Zona
                              
                              
                                 :
                              
                              
                                 IIIa zona; IIa ir IV zonų ES vandenys
                                 NOP/2A3A4.
                              
                           
               
                     Danija
                  
                  
                     4 496 (1)
                     
                  
                  
                     Mokslinėmis rekomendacijomis pagrįstas BLSK.
                     Reglamento (EB) Nr. 847/96 3 straipsnis netaikomas.
                     Reglamento (EB) Nr. 847/96 4 straipsnis netaikomas.
                  
               
                     Vokietija
                  
                  
                     1 (1)
                         (2)
                     
                  
               
                     Nyderlandai
                  
                  
                     3 (1)
                         (2)
                     
                  
               
                     ES
                  
                  
                     4 500 (1)
                     
                  
               
                     Norvegija
                  
                  
                     0
                  
               
                     BLSK
                  
                  
                     Netaikoma
                  
               
      
         (1)  Ne mažiau kaip 95 % iškrauto kiekio turi sudaryti norveginės menkutės. Juodadėmių menkių ir paprastųjų merlangų priegauda turi būti įskaičiuota į likusią 5 % BLSK dalį.
      
         (2)  Pagal šią kvotą galima žvejoti tik ICES IIa, IIIa ir IV zonų EB vandenyse.“